A Törvényszék (ideiglenes intézkedésről határozó bíró) 2012. június 13-i végzése – Morison Menon Chartered Accountants és
társai kontra Tanács
(T-656/11. R. II. sz. ügy)
„Ideiglenes intézkedés iránti eljárás – Okafogyottság”
Ideiglenes intézkedés iránti kérelem – A végrehajtás felfüggesztése – Az eljárás folyamán módosított határozatra vonatkozó kérelem – Okafogyottá vált kérelem – Okafogyottság (EUMSZ 278. cikk; a Törvényszék eljárási szabályzata, 104. cikk, 2. §) (vö. 7., 8. pont)
Tárgy
Egyrészt az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1-jei
1245/2011/EU tanácsi végrehajtási rendelet (HL L 319., 11. o.), másrészt pedig az Iránnal szembeni korlátozó intézkedésekről
szóló 2010/413/KKBP határozat módosításáról szóló, 2011. december 1-jei 2011/783/KKBP tanácsi határozat (HL L 319., 71. o.)
végrehajtásának felfüggesztése iránti kérelem, annyiban, amennyiben azok felveszik a „Morison Menon Chartered Accountant”
néven jelölt szervezetet azon személyek és szervezetek listájára, akiknek, illetve amelyeknek a pénzeszközeit és gazdasági
erőforrásait be kell fagyasztani.
Rendelkező rész
1)
Az ideiglenes intézkedés iránti kérelemről már nem szükséges határozni.
2)
Az ideiglenes intézkedésről határozó bíró a költségekről jelenleg nem határoz.